Document ID: 32001R2042

Kommissionens forordning (EF) nr. 2042/2001
af 18. oktober 2001
om ændring af forordning (EØF) nr. 2568/91 om kendetegnene for olivenolie og olie af olivenpresserester og de i den forbindelse anvendte metoder og om ændring af de supplerende bestemmelser i bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2), særlig artikel 35a,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(3), senest ændret ved Kommissionens forordning (EF) nr. 1783/2001(4), særlig artikel 9, og
ud fra følgende betragtninger:
(1) Ved Kommissionens forordning (EØF) nr. 2568/91 af 11. juli 1991 om kendetegnene for olivenolie og olie af olivenpresserester og de i den forbindelse anvendte metoder(5), senest ændret ved forordning (EF) nr. 455/2001(6), blev de fysiske, kemiske og organoleptiske kendetegn for olivenolie og olie af olivenpresserester og metoderne til vurdering af disse kendetegn fastlagt.
(2) De i Marokko dyrkede olivensorter og anvendte høstbetingelser kan føre til, at der udvindes jomfruolier med et indhold af linolsyre, der overstiger den grænseværdi på 0,9 %, som er fastsat i EU-normerne.
(3) I artikel 1, stk. 8, i forordning (EØF) nr. 2568/91 og i tabel I i den supplerende bestemmelse 2 i kapitel 15 i den kombinerede nomenklatur, der er anført i bilag I til forordning (EØF) nr. 2658/87, er der fastsat et indhold af linolsyre på højst 1,0 % for jomfruolier i pos. 1509 10 10 og 1509 10 90 med oprindelse i Marokko i produktionsårene 1998/99 til 2000/01.
(4) I afventning af den nye undersøgelse af kendetegn og analysemetoder, der skal gennemføres med henblik på at anvende de nye betegnelser og definitioner, som er fastsat i bilaget til forordning nr. 136/66/EØF og skal anvendes fra den 1. november 2003, bør den gældende situation videreføres, idet forordning (EØF) nr. 2568/91 og (EØF) nr. 2658/87 ændres.
(5) Forvaltningskomitéen for Fedtstoffer har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I artikel 1, stk. 8, i forordning (EØF) nr. 2568/91 ændres "1998/99 til 2000/01" til "1998/99 til 2002/03".
Artikel 2
I tabel I i den supplerende bestemmelse 2 i kapitel 15 i den kombinerede nomenklatur, der er anført i bilag I i forordning (EØF) nr. 2658/87, ændres "31. oktober 2001" til "31. oktober 2003".
Artikel 3
Denne forordning træder i kraft den 1. november 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. oktober 2001.

Labels: 3
17
19